**Sodelovanje v projektu Predsedovanje Republike Slovenije Svetu EU 2021 – ponovni poziv za zasedbo delovnega mesta »Asistent za vizume in meje«**

Slovenija bo v drugi polovici leta 2021 ponovno predsedovala Svetu EU. V ta namen bosta MNZ in Policija zasedla določena delovna mesta na Stalnem predstavništvu Republike Slovenije v Bruslju in okrepila ekipe v Ljubljani, ki bodo predsedovale posameznim delovnim skupinam, delale na določenih dosjejih in se pogajale z Evropskim parlamentom.

Glede na navedeno vabimo k sodelovanju vse, ki imajo znanje o Evropski uniji, evropskih temah ter konkretnih dosjejih in bi želeli sodelovati v projektu predsedovanja, da se prijavijo za zasedbo delovnega mesta »Asistent za vizume in meje« na Stalnem predstavništvu RS v Bruslju.

Pogoji za delo so:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja);
* 4 leta delovnih izkušenj;
* odlično znanje angleškega jezika;
* dobro poznavanje delovanja EU institucij, njihovih pristojnosti ter postopkov odločanja v EU;
* dobro poznavanje EU vsebin s področja notranjih zadev;
* poznavanje področja varovanja meja in schengna;
* poznavanje vizumske politike in legalnih migracij;
* poznavanje procesa Brexit in dogovorov o statusih v okviru EU;
* fleksibilnost in prilagodljivost;
* pripravljenost za delo v mednarodnem okolju,
* življenje v tujini (napotitev do 31. 3. 2022).

Dodana vrednost je znanje francoskega ali nemškega jezika.

V okviru izbirnega postopka bo izveden intervju o poznavanju delovnih področij, po potrebi pa še preizkus znanja tujih jezikov. Na intervju bodo povabljeni le kandidati, ki izpolnjujejo vse razpisne pogoje.

Kandidati, ki so se prijavili na poziv št. 1100-80/2019/1, ki je bil na intranetu objavljen 4. 3. 2019 ter kandidati, ki so se prijavili na poziv št. 1100-80/2019/74, objavljenem na intranetu dne 28. 7. 2020, ne bodo ponovno vabljeni na intervju, ampak se bodo upoštevali že doseženi rezultati.

Kandidati, ki izpolnjujejo vse pogoje, naj pošljejo prijavo v pisni obliki na priloženem obrazcu *"Vloga za sodelovanje v projektu predsedovanje Republike Slovenije Svetu EU 2021"*, Ministrstvu za notranje zadeve, Uradu za organizacijo in kadre na e-naslov uok.mnz@gov.si, **z označbo "št. 1100-80/2019", in sicer do 28. 10. 2020**. Vloga naj vsebuje kratko predstavitev, s poudarkom na predstavitvi relevantnih delovnih izkušenj, izjavo o izpolnjevanju vseh pogojev ter ustrezna dokazila o znanju tujih jezikov. Iz vloge naj bo razvidno, katera področja dela jih zanimajo ter razlogi, zaradi katerih želijo biti del ekipe za predsedovanje.

Kandidata, ki bo prišel v ožji izbor za napotitev v Bruselj, bomo naknadno pozvali, da pošlje potrebna dokazila o izpolnjevanju pogojev. Vsi javni uslužbenci, ki bodo vključeni v projekt predsedovanja, bodo napoteni na posamezna usposabljanja iz Programa usposabljanj za potrebe predsedovanja RS Svetu EU.

Dodatne informacije lahko dobite pri Suzani Ivanović, Kabinet ministra (int. 85 229).

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.